सर्वोच्च न्यायालय ने अर्थशास्त्र के प्रश्न-पत्रों की दोबारा परीक्षा कराने के सीबीएसई के फैसले को चुनौती देने वाली याचिकाओं को 4 अप्रैल को खारिज कर दिया था। न्यायमूर्ति एस.ए.बोबडे व न्यायमूर्ति एल.नागेश्वर राव की खंडपीठ ने कहा था कि सीबीएसई (केंद्रीय माध्यमिक शिक्षा बोर्ड) फिर से परीक्षा कराने के लिए स्वतंत्र है और अदालत इसमें दखल नहीं देगी।कांग्रेस नेता शशि थरूर ने मानव संसाधन विकास मंत्री प्रकाश जावड़ेकर से 'अनुकंपा के आधार पर' इकोनॉमिक्स के री-एग्जाम से 12वीं के स्टूडेंट्स को छूट दिए जाने का आग्रह किया है। थरूर ने जावड़ेकर को लिखे एक पत्र में कहा कि 12वीं के छात्र पहले से ही प्रतियोगी परीक्षाओं की तैयारी की प्रक्रिया में हैं और काफी तनाव तथा चिंता में हैं। इसलिए उन्हें फिर से परीक्षा में बैठने से छूट दी जानी चाहिए।